**Hrvatski glazbeni zavod**

Gundulićeva 6

10 000 Zagreb

16. travnja 2024.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, u postupku nabave ***Izvođenje interijerskih restauratorsko konzervatorskih radova u sklopu cjelovite obnove zgrade HGZ-a***, evidencijski broj nabave 05-2024, Naručitelj ovime objavljuje 1. Izmjenu Poziva na dostavu ponuda i pojašnjenje dokumentacije – Podnesak 1.

1. **IZMJENA POZIVA NA DOSTAVU PONUDA I POJAŠNJENJE NARUČITELJA – PODNESAK 1.**

Naručitelj je dana 08. travnja 2024. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Izvođenje interijerskih restauratorsko konzervatorskih radova u sklopu cjelovite obnove zgrade HGZ-a, Naziv naručitelja: Hrvatski glazbeni zavod, evidencijski broj nabave 5-2023***

Na temelju zaprimljenog upita gospodarskog subjekata, Naručitelj odgovara kako slijedi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 1:**

Poštovana

zanima me je li moguće u natječajnoj dokumentaciji umjesto garancije banke za ozbiljnost ponude i kao jamstvo za uredno ispunjenje ugovora priložiti solmiziranu bjanko zadužnicu ovjerenu kod javnog bilježnika. Kako je iznos ugovora prilično velik banke  ocjenjuju garanciju na tako veliki iznos kao jako veliki rizik i  tretiraju je kao kreditnu partiju. Iz istog proizlazi da bi ta stavka natječajne dokumentacije za većinu restauratorskih firmi  koje bi se javile na natječaj te zadovoljavaju sve ostale uvjete bila eliminirajuća.

Srdačan pozdrav

**Naručitelj pojašnjava:**

Naručitelj prihvaća prijedlog zainteresiranog gospodarskog subjekta te objavljuje 1. Izmjenu Poziva na dostavu ponuda.

Prilikom izrade i dostave ponude uzeti u obzir sve izmjene obuhvaćene 1. Izmjenom poziva na dostavu ponuda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naručitelj ovime mijenja Poziv na dostavu ponuda u sljedećim dijelovima:

**EVIDENCIJSKI BROJ NABAVE:** **~~05-2025~~ 05-2024**

Mijenja se dio točke 6.2. Poziva na dostavu ponuda koji sada glasi:

~~Rok za dostavu ponuda je~~ **~~19.04.2024. u 12:00h~~**~~.~~ **Rok za dostavu ponuda je** **23.04.2024. u 12:00h**.

Mijenja se točka 7.1. Poziva na dostavu ponuda koja sada glasi:

**7.1. JAMSTVO ZA OZBILJNOST PONUDE**

Ponuditelj je obvezan u ponudi priložiti jamstvo za ozbiljnost ponude u vrijednosti od 60.000,00 EUR, u obliku bankarske garancije ili bjanko zadužnice s rokom valjanosti koji ne smije biti kraći od roka valjanosti ponude.

U slučaju dostave jamstva u obliku bankarske garancije, u bankarskoj garanciji mora biti navedeno:

* Korisnik garancije HRVATSKI GLAZBENI ZAVOD, Gundulićeva 6, HR-10000 Zagreb,

OIB: 93966915493

* Banka se jamstvom obvezuje da će Korisniku garancije jamstva neopozivo, bezuvjetno, na ,,prvi pisani poziv'' i ,,bez prava prigovora'' isplatiti navedeni iznos na temelju pisanog zahtjeva Korisnika garancije u kojem će stajati da ponuditelj krši svoju obvezu ili obveze i na koji način, a u slučaju:

- odustajanja ponuditelja od svoje ponude u roku njezine valjanosti,

- nedostavljanja svih potrebnih rješenja/potvrda sukladno posebnim propisima prije potpisa ugovora sukladno točki 9. Poziva, ako je primjenjivo

- neprihvaćanja ispravka računske greške,

- odbijanja potpisivanja ugovora o nabavi, ili

- nedostavljanja jamstva za uredno ispunjenje ugovora o nabavi.

U slučaju dostave jamstva u obliku bjanko zadužnice:

Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17) u iznosu kako je definirano u točki 7.1. Poziva na dostavu ponuda.

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od navedenih uvjeta:

- odustajanje ponuditelja od svoje ponude u roku njezine valjanosti,

- nedostavljanje svih potrebnih rješenja/potvrda sukladno posebnim propisima prije potpisa ugovora sukladno točki 9. Poziva, ako je primjenjivo

- neprihvaćanje ispravka računske greške,

- odbijanje potpisivanja ugovora o nabavi, ili

- nedostavljanje jamstva za uredno ispunjenje ugovora o nabavi.

Jamstvo za ozbiljnost ponude u obliku bankarske garancije ili bjanko zadužnice dostavlja se u papirnatom obliku, u izvorniku, u zatvorenoj omotnici na način propisan točkom 6.2. Poziva na dostavu ponuda. Jamstvo ne smije biti ni na koji način oštećeno (bušenjem, klamanjem i sl.).

Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će od ponuditelja koji je podnio najpovoljniju ponudu tražiti njihovo produljenje u primjerenom roku.

U slučaju zajednice gospodarskih subjekata, jamstvo za ozbiljnost ponude ne mora glasiti na sve članove zajednice gospodarskih subjekata. Dopušteno je da zajednica gospodarskih subjekata priloži jamstvo za ozbiljnost ponude koje se sastoji od više bankovnih jamstava/ bjanko zadužnica koje daju članovi zajednice, a koje u ukupnom zbroju predstavljaju traženu visinu jamstva. Bankovno jamstvo/ bjanko zadužnica mora glasiti na valutu ugovora, a u slučaju da glasi na stranu valutu, prilikom preračunavanja primijenit će se srednji tečaj Hrvatske narodne banke na dan objave Poziva na dostavu ponuda. Za valutu koja ne kotira na deviznom tržištu u Republici Hrvatskoj, Naručitelj će pri konverziji u EUR koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke za mjesec u kojemu je objavljen ovaj Poziv na dostavu ponuda.

Umjesto dostavljanja jamstva za ozbiljnost ponude u obliku bankovne garancije ili bjanko zadužnice, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Privredne banke Zagreb d.d., IBAN HR5723400091110039946.

Pod opisom plaćanja potrebno je navesti da se radi o jamstvu za ozbiljnost ponude i navesti evidencijski broj nabave, a u pozivu na broj navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog

Mijenja se točka 7.2. Poziva na dostavu ponuda koja sada glasi:

**7.2. JAMSTVO ZA UREDNO ISPUNJENJE UGOVORA**

Odabrani ponuditelj je dužan najkasnije u roku od **10 (deset) dana** od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku **bankarske garancije ili bjanko zadužnice**. Jamstvo za uredno ispunjenje ugovora naplatit će se u slučaju povrede ugovornih obveza. Valjanost jamstva mora biti 30 dana duže od roka određenog za izvršenje radova.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će naplatiti jamstvo za ozbiljnost ponude i raskinuti ugovor o nabavi. U navedenom slučaju, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

Neiskorišteno jamstvo Naručitelj će vratiti Ugovaratelju nakon uspješno izvršenih radova koje su predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

**- u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.**

**- u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.**

**- u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.**

Umjesto dostavljanja jamstva za uredno izvršenje ugovora u obliku bankovne garancije ili bjanko zadužnice, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Privredne banke Zagreb d.d., IBAN HR5723400091110039946. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave 05-2024. Polog mora biti evidentiran na računu Naručitelja najkasnije u roku **od 10 (deset) dana** od potpisivanja Ugovora o nabavi.

U slučaju zajednice ponuditelja jamstvo za uredno ispunjenje može dostaviti bilo koji član zajednice, u cijelosti (s navodom o tome da je riječ o zajednici ponuditelja) ili parcijalno s članom/vima u ukupno traženom iznosu.

Predmetne izmjene objavljuju se u zasebnim dokumentima kao izmjena:

**1. Izmjena Poziva na dostavu ponuda**

koji predstavljaju pročišćenu verziju sa uključenim izmjenama koje su označene **crvenom bojom**.

Ostatak Poziva ostaje neizmijenjen.

Uzimajući u obzir da je rok za dostavu ponude kraći od 5 (pet) dana od dana objave ove izmjene, rok za dostavu ponuda se produljuje do **23.04.2024**.

Naručitelj:

Hrvatski glazbeni zavod